Folketing
2004-02-24

Der kan jeg huske, at der gik en historie på øen om, at grunden til, at alle de her københavnere kom til Samsø, var, at de alle sammen kom fra Christiania, og derovre var der skilte, hvor der stod: Tag til Samsø - der er ikke noget arbejde. Det var underforstået, at så kunne man få sin kontanthjælp for ikke at lave noget. Det er ligesom den tilgang, jeg hører meget er Dansk Folkepartis tilgang til det her: Det er et overrend af østeuropæiske statsborgere, som vi nu skal udsættes for i Danmark, og det er en skandale og alt muligt andet. Men vi har tal fra bl.a. Finansministeriet, som peger på, at det er yderst begrænset, hvor mange der kommer hertil. Jeg synes egentlig, og det nok er her, at vi adskiller os meget fra f.eks.